సెన్సెక్స్ 49 పాయింట్లు డౌన్ ముంబై: దేశంలోని అతి పెద్ద రాష్ట్రం ఉత్తరప్రదేశ్తో సహా ఐదు రాష్ర్టాల అసెంబ్లీ ఎన్నికల ఎగ్జిట్ పోల్ ఫలితాలు గురువారం వెలువడనున్న నేపథ్యంలో ఇన్వెస్టర్లు అప్రమత్తం కావడం మంగళవారం మార్కెట్ను నష్టాల బాటలోకి నెట్టింది. అలాగే ఇండెక్స్లు రెండేళ్ళ గరిష్ఠ స్థాయిలకు చేరిన నేపథ్యంలో కూడా మార్కెట్లో అప్రమత్త ధోరణి నెలకొంది. ఫలితంగా సెన్సెక్స్, నిఫ్టీ రెండూ గరిష్ఠ స్థాయిల్లో నిలదొక్కుకోలేక కీలక స్థాయిల కన్నా వెనక్కి తగ్గాయి. దీనికి తోడు వచ్చే వారం జరుగనున్న సమీక్షా సమావేశంలో అమెరికన్ ఫెడరల్ వడ్డీరేట్లు పెంచే అవకాశం ఉన్నదన్న వార్తలు కూడా మార్కెట్లో అప్రమత్తతను పెంచాయి. ఫలితంగా రెండు సంవత్సరాల గరిష్ఠ స్థాయి నుంచి తిరోగమించిన సెన్సెక్స్ 48.63 పాయింట్ల నష్టంతో 28,999.56 వద్ద క్లోజయింది. నిఫ్టీ 16.55 పాయింట్ల నష్టంతో 8946.90 వద్ద ముగిసింది. ఎన్నికల ఫలితాలకు ముందు అప్రమత్తమైన ఇన్వెస్టర్లు లాభాల స్వీకరణకు దిగారని జియోజిత ఫైనాన్షియల్ సర్వీసెస్ పరిశోధనా విభాగం హెడ్ వినోద్ నాయర్ అన్నారు. ఫలితాలు మార్కెట్కు తాత్కాలిక దిశను చూపించే వరకు కన్సాలిడేషన్ కొనసాగవచ్చునని ఆయన అభిప్రాయపడ్డారు. మొత్తం మీద సెన్సెక్స్లోని 30 షేర్లలో 20 నష్టాలతో ముగిశాయి. 2.22 శాతం నష్టంతో టాటా స్టీల్ నష్టాల్లో అగ్రస్థానంలో నిలవగా 1.37 శాతం నష్టంతో ఇన్ఫోసిస్ తర్వాతి స్థానంలో ఉంది. సోమవారం నాడు బలమైన ర్యాలీతో సెన్సెక్స్కు అండగా నిలిచిన ఆర్ఐఎల్ కూడా ఫ్లాట్గా ఉండిపోయింది. నష్టపోయిన ఇతర షేర్లలో లుపిన్, యాక్సిస్ బ్యాంక్, మారుతిసుజుకి, ఎన్టిపిసి ఉన్నాయి. రంగాలవారీగా మెటల్స్ విభాగం 1.79 శాతం నష్టంతో మార్కెట్ తిరోగమనానికి ప్రధాన దోహదకారి అయింది. ఆటో, హెల్త్కేర్, రియల్టీ కూడా దిగజారాయి. మిడ్క్యాప్, స్మాల్క్యాప్ ఇండెక్స్లు స్వల్పలాభాలతో ముగిశాయి. నాలుగు నెలల గరిష్ఠంలో రూపాయి అమెరికన్ డాలరు మారకంలో రూపాయి మంగళవారం నాలుగు నెలల గరిష్ఠ స్థాయికి చేరింది. వరుసగా రెండో రోజు కూడా లాభపడిన రూపాయి 4 పైసల వృద్ధితో 66.67 వద్ద ముగిసింది.
sensex 49 paayintlu doun mumbai: desamloni athi pedda rashtram uttarapradesto sahaa aidu rashrtala assembley ennikala egjit pol phalitaalu guruvaram veluvadanunna nepathyamlo investerlu apramattam kaavadam mangalavaaram maarketnu nashtala bataloki nettindi. alaage indexlu rendella garishta sthaayilaku cherina nepathyamlo kuudaa marketlo apramatta dhorani nelakondi. phalitamgaa sensex, nifty rendoo garishta sthaayillo niladokkukoleka keelaka sthaayila kanna venakki taggaayi. deeniki thodu vache vaaram jaruganunna sameeksha samavesamlo american federal vaddiiretlu penche avakaasam unnadanna vaartalu kuudaa marketlo apramattatanu penchaayi. phalitamgaa rendu samvatsaraala garishta sthaayi nunchi tirogaminchina sensex 48.63 paayintla nashtamtho 28,999.56 vadda klojayindi. nifty 16.55 paayintla nashtamtho 8946.90 vadda mugisindi. ennikala phalitaalaku mundu apramattamaina investerlu labhala sweekaranaku digaarani jiyojita finansial survices parisodhanaa vibhagam head vinod nayar annaru. phalitaalu marketku taatkaalika disanu choopinche varaku consolidation konasaagavachchunani aayana abhipraayapaddaaru. mottam meeda sensexloni 30 sherlalo 20 nashtaalatho mugisai. 2.22 saatam nashtamtho tata steel nashtaallo agrasthaanamlo nilavagaa 1.37 saatam nashtamtho infosis tarvaati sthaanamlo undi. somavaram naadu balamaina ryaaliitoe sensexku andagaa nilichina aril kuudaa flatga undipoyindi. nashtapoyina itara sherlalo lupin, accis bank, maarutisujuki, entipisi unnaayi. rangalavariga metals vibhagam 1.79 saatam nashtamtho market tirogamananiki pradhaana dohadakaari ayindi. auto, helthker, realty kuudaa digajarai. midkyap, smalke indexlu swalpalaabhaalato mugisai. naalugu nelala garishtamlo roopaayi american dalaru maarakamlo roopaayi mangalavaaram naalugu nelala garishta sthaayiki cherindi. varusagaa rendo roju kuudaa laabhapadina roopaayi 4 paisala vruddhitho 66.67 vadda mugisindi.